ועדת העבודה, הרווחה והבריאות, כנסת 19, פרוטוקול מספר 254, 2014-06-23 11:00

חיים כץ: יום שני בשבוע, כ"ה בסיון, ה-23 ביוני 2014 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק למניעת העישון במקומות ציבוריים והחשיפה לעישון (תיקון מס' 4) (איסור עישון באצטדיון ספורט), התשע"ד-2014, הכנה לקריאה השנייה והשלישית.

חיים כץ: היו לי הרבה לבטים עד לקבלת ההחלטה, כמי שמסתובב במגרשי הכדורגל, מי שבעבר הסתובב בארץ במגרשי הכדורגל, כמי שלאחרונה, בשנים האחרונות, הסתובב במגרשים הגדולים ביותר בעולם, אם בוומבלי, אם בברצלונה, אם בעוד מקומות.

חיים כץ: שם לא מעשנים.

חיים כץ: למרות שחוויית הכדורגל היא אפופה בעשן], שתייה, קללות וכל הוצאת האגרסיות שיש, לא מעשנים.

חיים כץ: באה הצעת החוק של חברת הכנסת עדי קול ואומרת שיהיו שני יציעים למעשנים, לכל קבוצה יציע אחד, ובכל המגרש יהיה אסור לעשן.

חיים כץ: ברור לך שיהיו כאן בעיות קשות של אכיפה.

חיים כץ: את אומרת שאת רוצה לעשות את הצעד הראשון.

עדי קול: בדיוק.

חיים כץ: את רוצה ללכת לזה לפני שמישהו אחר ינסה לקחת לך את זה.

עדי קול: אני רוצה לומר אמירה ברורה והיא שספורט ועישון לא הולכים ביחד.

חיים כץ: יש כאן מישהו שמתנגד לעניין?

יעקב מרגי: שיקום.

חיים כץ: אין אף אחד שמתנגד.

חיים כץ: תעברי להקראה.

<יעל סלנט: הצעת חוק למניעת העישון במקומות ציבוריים והחשיפה לעישון (תיקון מס' 4) (איסור עישון באצטדיון ספורט), התשע"ד-2014 תיקון התוספת בחוק למניעת העישון במקומות ציבוריים והחשיפה לעישון, התשמ"ג-1983, בתוספת, אחרי פרט 12א יבוא: "12ב.

<יעל סלנט: אצטדיון ספורט, למעט במקומות שהוקצו לעישון בידי הנהלת האצטדיון, אם הוקצו, כמפורט להלן: שני אזורים נפרדים של מושבים, ובלבד שמספר המושבים בהם אינו עולה על רבע ממספר המושבים באצטדיון כולו.

<יעל סלנט: חדר נפרד לחלוטין ששטחו אינו עולה על רבע מהשטח שהוקצה לציבור להמתנה בהפסקות, ובלבד שיש ובו סידורי אוורור תקינים והעישון בו אינו גורם למטרד בחלקים אחרים של האצטדיון".

חיים כץ: מי בעד?

חיים כץ: בעד – פה אחד

חיים כץ: לפני שנאשר, תגידי מי גברתי.

מירב כהן: תודה אדוני היושב הראש.

מירב כהן: אני מהלשכה המשפטית במשרד התרבות והספורט.

מירב כהן: אני רק רוצה לחדד משהו קטן שנאמר כאן שנאמר ממש בהתחלה.

מירב כהן: דובר על כך שיהיה יציע באזור של כל קבוצה וזה דבר שחשוב להבין אותו כדי שזה יהיה באמת ישים מבחינת האכיפה, שכל אוהד שנמצא ומגיע כדי להביע את התמיכה ואת האהדה שלו לקבוצה שלו יוכל לעשות את זה ביציע שלו.

מירב כהן: חשוב להגיד את הדברים.

חיים כץ: בסדר גמור.

חיים כץ: תודה רבה.

חיים כץ: כל חברי הכנסת שנמצאים כאן, והם ארבעה במספר, אישרו את הצעת החוק כהכנה לקריאה השנייה והשלישית.

חיים כץ: אני מקווה שהצעת החוק תאושר בשבוע הבא - נעשה מאמץ שזה יהיה בשבוע הבא – במליאה.

חיים כץ: תודה רבה.

חיים כץ: הישיבה נעולה.